Τζέιμς Ερλ Τζόουνς

Τα πρώτα χρόνια

Γιος του Ρόμπερτ Ερλ Τζόουνς και μεγαλωμένος στο Δουβλίνο του Μίσιγκαν από τους μητρικούς παππούδες του, ο Τζόουνς είναι Αφρικανικής καταγωγής, αναφέρεται ότι έχει και Ιρλανδικές και Τσερόκι ρίζες. Μετακόμισε στο Μίσιγκαν στην ηλικία των 5, όπου εκδήλωσε ένα τραύλισμα τόσο σοβαρό που έφτασε στο σημείο να αρνείται να μιλήσει. Παρέμεινε λειτουργικά αμίλητος για 8 χρόνια ώσπου έφτασε στο Γυμνάσιο. Ο Τζόουνς επαινεί ένα καθηγητή του Γυμνασίου, ο οποίος ανακάλυψε ότι είχε ένα χάρισμα στο να γράφει ποιήματα βοηθώντας τον να σταματήσει την σιωπή του. Ο καθηγητής πίστεψε ότι αναγκαστική δημόσια ομιλία θα τον βοηθούσε να κερδίσει την αυτοπεποίθηση του και επέμεινε να απαγγέλλει ένα ποίημα στην τάξη κάθε μέρα. Ο Τζόουνς αναφέρει: «Ήμουν μουγκός. Δεν μπορούσα να μιλήσω. Έτσι η πρώτη χρονιά στο σχολείο ήταν η πρώτη βουβή χρόνια, και τα άφωνα χρόνια συνεχίστηκαν ώσπου έφτασα στο Γυμνάσιο». Ειρωνικά, είναι πολύ γνωστός για την βαθιά, επιβλητική φωνή του (ιδιαίτερα γνωστή ως η φωνή του Νταρθ Βέηντερ στον Πόλεμο των Άστρων και ως η φωνή στο χαρακτηριστικό τηλεοπτικό σήμα του CNN: This... is CNN).
Ο Τζόουνς αποφοίτησε από το Πανεπιστήμιο του Μίσιγκαν. Επίσης γράφτηκε μέλος στην οργάνωση ROTC στο Μίσιγκαν και ήταν αξιωματικός στην Αλάσκα στα τέλη του 1950. Η πρώτη του γυναίκα ήταν η ηθοποιός/τραγουδίστρια Julienne Marie, που είχε γεννηθεί στο Τολέντο του Οχάιο το 1933. Σήμερα ο Jones είναι παντρεμένος με την Σεσίλια Χαρτ, από το 1982, και έχουν ένα παιδί.

Κινηματογραφικές ταινίες και θεατρική καριέρα

Ο πρώτος κινηματογραφικός ρόλος του ήταν στο Dr. Strangelove or: How I Learned to Stop Worrying and Love the Bomb το 1964. Η πρώτη επαφή του με την διασημότητα ήταν το υποκριτικό του πορτραίτο του μποξέρ Τζακ Τζέφερσον (βασισμένο στον πραγματικό μποξέρ Τζακ Τζόνσον, έναν ρόλο που είχε παίξει και στο Broadway) στην ταινία The Great White Hope. Για τον ρόλο του, ο Τζόουνς προτάθηκε για το βραβείο Best Actor Academy Award, χάνοντας όμως από τον George C. Scott.
Υποδύθηκε πολλούς ρόλους αλλά είναι ευρύτερα γνωστός σαν την καταχθόνια φωνή του Νταρθ Βέιντερ στις ταινίες Star Wars. Ο Νταρθ Βέιντερ σωματικά παίχτηκε από τον David Prowse στην αρχική τριλογία και από τον Hayden Christensen στο Star Wars Episode III: Revenge of the Sith. Κατά την επεξεργασία του φιλμ ο Τζόουνς επαναηχογράφησε την φωνή του Βέιντερ πάνω από τις ατάκες του David Prowse του οποίου η «παχιά» δυτική προφορά δεν συναντούσε τις απαιτήσεις του Τζορτζ Λούκας. Άλλοι ηχητικοί ρόλοι του Τζόουνς περιλαμβάνουν τον Μουφάσα στην ταινία κινουμένων σχεδίων της Disney Ο Βασιλιάς των Λιονταριών, το σύνθημα του CNN "This Is CNN", η φράση που ανοίγει τη ειδησεογραφία του NBC για τους Ολυμπιακούς Αγώνες του 2000 και του 2004, την φωνή του Θεού στο βιντεοπαιχνίδι Under a Killing Moon, και αρκετές ειδικές εμφανίσεις στους The Simpsons.
Έπαιξε τον ρόλο του Τέρενς Μαν στο διάσημο έργο σχετικά με το μπέιζμπολ Field of Dreams, τον αιδεσιμότατο Στίβεν Κουμάλο στο Cry, The Beloved Country, τον στρατηγό Τζέιμς Γκριρ στο The Hunt for Red October, στο Patriot Games και στο Clear and Present Danger, ενώ ήταν και ο συγγραφέας της τηλεοπτικής μίνι-σειράς Roots.
Ο Τζόουνς είναι ένας επιτυχημένος θεατρικός ηθοποιός. Έχει κερδίσει δύο Tony Awards: Το 1969 για το The Great White Hope και το 1987 για το Fences. Έλαβε το Kennedy Center Honors το 2002. Επίσης έπαιξε τον κακό Thulsa Doom στο Conan the Barbarian.
Άλλοι του ρόλοι περιλαμβάνουν τον ρόλο του General Solomon στο Command & Conquer: Tiberian Sun, έναν πρωταγωνιστικό ρόλο στο τηλεοπτικό Under One Roof αναπαριστώντας έναν χήρο αστυνομικό (ερμηνεία για την οποία έχει προταθεί για Βραβείο Εmmy) και ραδιοτηλεοπτικές διαφημίσεις για την Verizon (πακέτο DSL). Είχε ειδικούς ρόλους σε σειρές όπως Will & Grace και το Everwood.

Βραβεία

Ο Τζέιμς Ερλ Τζόουνς κέρδισε το Βραβείo Έμμυ στην κατηγορία του «Α' Αντρικού Ρόλου» για τη δραματική σειρά Gabriel's Fire το 1991, για τον ρόλο του Γκάμπριελ Μπερντ.